Ръководител на програмата: доц. д-р Иван Койчев
Тел.: +359 2 9710400
E-mail: ivan.koychev AT fmi.uni-sofia.bg
Магистърската програма си поставя за цел да запознае студентите с основните методи и алгоритми на извличането на информация, които се опитват да отидат по-далече от търсене по ключова дума, като добавят и степен на интелигентност в разработваните системи. Студентите ще се запознаят с основните методи за обработка на естествен език и съответните езикови ресурси и ще развият умения за решаване на конкретни задачи, като комбинират успешно необходимите последователности от стъпки и преценяват ролята на необходимите ресурси и алгоритми за успешна реализации.
Знания за основните алгоритми и методите зад уеб-търсачките, сайтовете за е-търговия, препоръчващите системи, филтрирането на имейл спам, корекцията на правописа, машинния превод и др. Методи за проектиране и разработване на софтуерни системи и услуги.
Уменията, придобити от опита при разработване курсови проекти на реални приложения, като например: обработка на текст; създаване на машини за търсене; интелигентни инструменти за подобряване на точността на търсене; системи за филтриране на спам, категоризация и групиране на документи.
Познаване и умения за използване на алгоритми и методи, необходими за изграждане на системи за търсене и извличане на информация колекции от текстови документи и уеб като:
ефективно индексиране на текстови документи;
булеви, векторно пространство и статистически модели за търсене и извличане на информация;
въпроси, свързани с оценка на ефективността на такива системи и потребителския интерфейс;
групиране и класификация на документи; филтриране и препоръчване.
уеб търсене, включително: обхождане и индексиране; разпределени индекси; алгоритми за оценка на основата връзка, уеб метаданни;
Познаване и умения за използване на алгоритми и методи, необходими за обработка на естествен език за реализиране на системи, подпомагащи потребителя в работата с текст като:
синтактично и семантично анализиране;
откриване на характеризиращи термини и понятия;
резюмиране и машинен превод;
и "горещите" теми като автоматичен анализ на мнения и отношение по дадени теми.
Умения за проектиране и разработване на разпределени софтуерни системи и услуги.